CELEX: 52015PC0175
Language: et
Date: 2015-04-22
Title: Ettepanek: NÕUKOGU OTSUS Euroopa Liidu nimel võetava seisukoha kohta ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel assotsiatsiooni loomiseks sõlmitud Euroopa – Vahemere piirkonna lepinguga asutatud assotsiatsiooninõukogus seoses sellega, et protokoll nr 4 (milles käsitletakse mõiste „päritolustaatusega tooted” määratlust ja halduskoostöö viise) asendatakse uue protokolliga, milles päritolureeglitega seonduvalt viidatakse Euroopa – Vahemere piirkonna sooduspäritolureeglite piirkondlikule konventsioonile

EUROOPA KOMISJON
            Brüssel,22.4.2015
            COM(2015) 175 final
            2015/0092(NLE)
            Ettepanek:
            NÕUKOGU OTSUS
            Euroopa Liidu nimel võetava seisukoha kohta ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel assotsiatsiooni loomiseks sõlmitud Euroopa – Vahemere piirkonna lepinguga asutatud assotsiatsiooninõukogus seoses sellega, et protokoll nr 4 (milles käsitletakse mõiste „päritolustaatusega tooted” määratlust ja halduskoostöö viise) asendatakse uue protokolliga, milles päritolureeglitega seonduvalt viidatakse Euroopa – Vahemere piirkonna sooduspäritolureeglite piirkondlikule konventsioonile
            
               
         
         
            
               SELETUSKIRI
            
            
               1.ETTEPANEKU TAUST
            
            
               Euroopa – Vahemere piirkonna sooduspäritolureeglite piirkondlikus konventsioonis
                  1
                (edaspidi „konventsioon”) on kehtestatud sätted nende kaupade päritolu kohta, millega kaubeldakse konventsiooniosaliste vahel sõlmitud asjaomaste lepingute alusel. EL ja Tuneesia kirjutasid konventsioonile alla vastavalt 15. juunil 2011 ja 16. jaanuaril 2013.
            
            
               EL ja Tuneesia andsid konventsiooni heakskiitmiskirjad konventsiooni hoiulevõtjale üle vastavalt 26. märtsil 2012 ja 21. novembril 2014. Konventsiooni artikli 10 lõike 3 kohaselt jõustus seega konventsioon ELi ja Tuneesia suhtes vastavalt 1. mail 2012 ja 1. jaanuaril 2015.
            
            
               Konventsiooni artiklis 6 on sätestatud, et kõik konventsiooniosalised võtavad vajalikke meetmeid, et tagada konventsiooni tulemuslik kohaldamine. Selleks tuleks ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel assotsiatsiooni loomiseks sõlmitud Euroopa – Vahemere piirkonna lepinguga
                  2
                asutatud assotsiatsiooninõukogus võtta vastu otsus selle kohta, et protokoll nr 4, milles käsitletakse mõiste „päritolustaatusega tooted” määratlust ja halduskoostöö viise, asendatakse uue protokolliga, milles päritolureeglitega seonduvalt viidatakse konventsioonile. Seisukoha, mille Euroopa Liit võtab assotsiatsiooninõukogus, peaks kindlaks määrama nõukogu.
            
            
               2.HUVITATUD ISIKUTEGA KONSULTEERIMISE JA MÕJU HINDAMISE TULEMUSED
            
            
               ELi liikmesriike teavitati nõukogu otsuse eelnõust 13. mail 2013 tolliseadustiku komitee päritolusektsiooni kohtumisel. Kõnealuste konventsiooniosalistega konsulteeriti viimati Euroopa – Vahemere piirkonna töörühma 22. ja 23. oktoobril 2014 toimunud kohtumisel.
            
            
               Välisekspertide arvamusi ei olnud vaja kasutada. Mõju hindamist ei ole vaja, kuna kavandatud muudatused on tehnilist laadi ega muuda praegu kehtiva päritolureeglite protokolli sisu.
            
            
               3.ETTEPANEKU ÕIGUSLIK KÜLG
            
            
               Nõukogu otsuse õiguslik alus on Euroopa Liidu toimimise lepingu artikkel 207 koostoimes artikli 218 lõikega 9.
            
            
               Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata.
            
            
               Kavandatav vahend: nõukogu otsus.
            
            
               2015/0092 (NLE)
            
            
               Ettepanek:
            
            
               NÕUKOGU OTSUS
            
            
               Euroopa Liidu nimel võetava seisukoha kohta ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel assotsiatsiooni loomiseks sõlmitud Euroopa – Vahemere piirkonna lepinguga asutatud assotsiatsiooninõukogus seoses sellega, et protokoll nr 4 (milles käsitletakse mõiste „päritolustaatusega tooted” määratlust ja halduskoostöö viise) asendatakse uue protokolliga, milles päritolureeglitega seonduvalt viidatakse Euroopa – Vahemere piirkonna sooduspäritolureeglite piirkondlikule konventsioonile
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9,
            
            
               võttes arvesse Euroopa Komisjoni ettepanekut
            
         
         
            
               ning arvestades järgmist:
            
            
               (1)Ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel assotsiatsiooni loomiseks sõlmitud Euroopa – Vahemere piirkonna lepingu
                  3
                („leping”) protokollis nr 4 on käsitletud mõiste „päritolustaatusega tooted” määratlust ja halduskoostöö viise.
            
            
               (2)Euroopa – Vahemere piirkonna sooduspäritolureeglite piirkondlikus konventsioonis
                  4
                (edaspidi „konventsioon”) on kehtestatud sätted nende kaupade päritolu kohta, millega kaubeldakse konventsiooniosaliste vahel sõlmitud asjaomaste lepingute alusel.
            
            
               (3)Liit ja Tuneesia kirjutasid konventsioonile alla vastavalt 15. juunil 2011 ja 16. jaanuaril 2013.
            
            
               (4)Liit ja Tuneesia andsid konventsiooni heakskiitmiskirjad konventsiooni hoiulevõtjale üle vastavalt 26. märtsil 2012 ja 21. novembril 2014. Konventsiooni artikli 10 lõike 3 kohaselt jõustus seega konventsioon liidu ja Tuneesia suhtes vastavalt 1. mail 2012 ja 1. jaanuaril 2015.
            
            
               (5)Konventsiooni artiklis 6 on sätestatud, et kõik konventsiooniosalised võtavad vajalikke meetmeid, et tagada konventsiooni tulemuslik kohaldamine. Selleks tuleb lepinguga asutatud assotsiatsiooninõukogus võtta vastu otsus protokolli nr 4 asendamise kohta uue protokolliga, milles päritolureeglitega seonduvalt viidatakse konventsioonile.
            
            
               (6)Assotsiatsiooninõukogus võetav liidu seisukoht peaks seega põhinema lisatud otsuse eelnõul,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Euroopa Liidu nimel võetav seisukoht, mis võetakse vastu ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel assotsiatsiooni loomiseks sõlmitud Euroopa – Vahemere piirkonna lepinguga asutatud assotsiatsiooninõukogus seoses sellega, et kõnealuse lepingu protokoll nr 4 (milles käsitletakse mõiste „päritolustaatusega tooted” määratlust ja halduskoostöö viise) asendatakse uue protokolliga, milles päritolureeglitega seonduvalt viidatakse Euroopa – Vahemere piirkonna sooduspäritolureeglite piirkondlikule konventsioonile, põhineb käesolevale otsusele lisatud assotsiatsiooninõukogu otsuse eelnõul.
            
            
               Väiksemaid muudatusi assotsiatsiooninõukogu otsuse eelnõus võivad liidu esindajad assotsiatsiooninõukogus teha ilma nõukogu täiendava otsuseta.
            
            
               Artikkel 2
            
            
               Assotsiatsiooninõukogu otsus avaldatakse Euroopa Liidu Teatajas.
            
            
               Artikkel 3
            
            
               Käesolev otsus jõustub selle vastuvõtmise kuupäeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 54, 26.2.2013, lk 4.
               
               
                  
                     (2)
                  EÜT L 97, 30.3.1998, lk 2.
               
               
                  
                     (3)
                  EÜT L 97, 30.3.1998, lk 2.
               
               
                  
                     (4)
                  ELT L 54, 26.2.2013, lk 4.
               
            
      
    ---documentbreak--- 
      
         
               EUROOPA KOMISJON
            Brüssel,22.4.2015
            COM(2015) 175 final
            LISA
            Lisa
            järgmise dokumendi juurde:
            ettepanek: nõukogu otsus
            Euroopa Liidu nimel võetava seisukoha kohta ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel assotsiatsiooni loomiseks sõlmitud Euroopa – Vahemere piirkonna lepinguga asutatud assotsiatsiooninõukogus seoses sellega, et protokoll nr 4 (milles käsitletakse mõiste „päritolustaatusega tooted” määratlust ja halduskoostöö viise) asendatakse uue protokolliga, milles päritolureeglitega seonduvalt viidatakse Euroopa – Vahemere piirkonna sooduspäritolureeglite piirkondlikule konventsioonile
            
               
         
         
            
               Eelnõu:
                  ELi – TUNEESIA ASSOTSIATSIOONINÕUKOGU OTSUS nr […],
            
            
               [kuupäev], 
            
            
               millega asendatakse ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel assotsiatsiooni loomiseks sõlmitud Euroopa – Vahemere piirkonna lepingu protokoll nr 4, milles käsitletakse mõiste „päritolustaatusega tooted” määratlust ja halduskoostöö viise
            
            
               ELi – TUNEESIA ASSOTSIATSIOONINÕUKOGU,
            
            
               võttes arvesse Euroopa – Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel,
                  1
                eriti selle artiklit 29,
            
            
               võttes arvesse Euroopa – Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel) protokolli nr 4, milles käsitletakse mõiste „päritolustaatusega tooted” määratlust ja halduskoostöö viise,
            
            
               ning arvestades järgmist:
            
            
               (1)Ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahelise assotsiatsiooni loomiseks sõlmitud Euroopa – Vahemere piirkonna lepingu (edaspidi „leping”) artiklis 29 on osutatud protokollile nr 4, milles on sätestatud päritolureeglid ning ette nähtud Euroopa Liidu, Tuneesia ja muude konventsiooniosaliste vahel päritolu kumulatsioon.
            
            
               (2)Protokolli nr 4 artiklis 39 on sätestatud, et lepingu artikliga 78 asutatud assotsiatsiooninõukogu võib otsustada muuta kõnealuse protokolli sätteid.
            
            
               (3)Euroopa – Vahemere piirkonna sooduspäritolureeglite piirkondliku konventsiooni
                  2
                („konventsioon”) eesmärk on asendada Euroopa – Vahemere piirkonna riikide hulgas praegu kehtivate päritolureeglite protokollid ühe õigusaktiga.
            
            
               (4)Euroopa Liit ja Tuneesia kirjutasid konventsioonile alla vastavalt 15. juunil 2011 ja 16. jaanuaril 2013.
            
            
               (5)Euroopa Liit ja Tuneesia andsid konventsiooni heakskiitmiskirjad konventsiooni hoiulevõtjale üle vastavalt 26. märtsil 2012 ja 21. novembril 2014. Konventsiooni artikli 10 lõike 3 kohaselt jõustus seega konventsioon Euroopa Liidu ja Tuneesia suhtes vastavalt 1. mail 2012 ja 1. jaanuaril 2015.
            
            
               (6)Protokoll nr 4 tuleks seega konventsiooni arvesse võtmiseks asendada uue protokolliga,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Euroopa – Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel) protokoll nr 4, milles käsitletakse mõiste „päritolustaatusega tooted” määratlust ja halduskoostöö viise, asendatakse käesoleva otsuse lisas esitatud tekstiga.
            
            
               Artikkel 2
            
            
               Käesolev otsus jõustub selle vastuvõtmise kuupäeval.
            
            
               Seda kohaldatakse alates …
            
         
         
            
               [linn]
            
            
                  Assotsiatsiooninõukogu nimel
            
            
                  eesistuja
            
            
               Lisa
            
            
               Protokoll nr 4,
            
            
               milles käsitletakse mõiste „päritolustaatusega tooted” määratlust ja halduskoostöö viise
            
            
               Artikkel 1
            
            
               Kohaldatavad päritolureeglid
            
            
               1.
                     Käesoleva lepingu rakendamisel kohaldatakse Euroopa – Vahemere piirkonna sooduspäritolureeglite piirkondliku konventsiooni
                  3
                (edaspidi „konventsioon”) I liidet ja II liite asjakohaseid sätteid.
            
            
               2.
                     Konventsiooni I liites ja II liite asjakohastes sätetes esitatud viiteid asjaomasele lepingule käsitatakse viidetena käesolevale lepingule.
            
            
               Artikkel 2
            
            
               Vaidluste lahendamine
            
            
               1.
                     Kui seoses konventsiooni I liite artiklis 32 osutatud kontrollimenetlusega tekivad vaidlused, mida kontrolli taotlenud tolliasutus ja kontrollimise eest vastutav tolliasutus ei suuda lahendada, esitatakse need lahendamiseks assotsiatsiooninõukogule.
            
            
               2.
                     Importija ja importiva riigi tolliasutuse vahelised vaidlused lahendatakse alati importiva riigi õigusnormide kohaselt.
            
            
               Artikkel 3
            
            
               Protokolli muudatused
            
            
               Assotsiatsiooninõukogu võib otsustada käesoleva protokolli sätteid muuta.
            
            
               Artikkel 4
            
            
               Konventsioonist välja astumine
            
            
               1.
                     Kui Euroopa Liit või Tuneesia teatavad konventsiooni hoiulevõtjale kirjalikult oma soovist konventsioonist selle artikli 9 kohaselt välja astuda, alustavad Euroopa Liit ja Tuneesia koheselt läbirääkimisi käesoleva lepingu rakendamisel kohaldatavate päritolureeglite üle.
            
         
         
            
               2.
                     Kuni jõustuvad päritolureeglid, milles lepitakse kokku pärast neid uusi läbirääkimisi, kohaldatakse käesoleva lepingu puhul konventsiooni I liites esitatud päritolureegleid ja vajaduse korral konventsiooni II liites esitatud asjakohaseid sätteid, mis kehtisid konventsioonist välja astumise hetkel. Väljaastumise hetkest alates käsitatakse konventsiooni I liites esitatud päritolureegleid ja vajaduse korral konventsiooni II liites esitatud asjakohaseid sätteid selliselt, et saaks arvesse võtta üksnes Euroopa Liidu ja Tuneesia vahelist kahepoolset kumulatsiooni.
            
         
         
            
                  
                     (1)
                  EÜT L 97, 30.3.1998, lk 2.
               
               
                  
                     (2)
                  ELT L 54, 26.2.2013, lk 4.
               
               
                  
                     (3)
                  ELT L 54, 26.2.2013, lk 4.